NaiveNeuron/SloPal huggingface dataset:
M. Sabolová, poslankyňa: (2007-03-29):
Akú úctu máte všetci, páni ministri a pán premiér, k občanom, ktorí očakávajú vecné odpovede? Pán minister teraz číta správu. To je evidentné, aj keď ju nepoznám, ale myslím si, že číta. A z ľudského hľadiska len naňho nebudem reagovať, pretože si myslím, že nemáte úctu mnohí ani sami k sebe. A ešte žiadam, aby na všetky otázky v zmysle rokovacieho poriadku, na ktoré nezodpovedáte, páni ministri a pán premiér, aby ste nám zaslali písomné odpovede v lehote v zmysle rokovacieho poriadku. A teraz moje tri otázky. Vieme dobre, že už v minulom roku ste nás informovali, pán minister, vo výbore, že bude prebiehať kontrola týchto záchranných zdravotných služieb. Chcem sa opýtať, pretože ste tu v texte povedali pár nezrovnalostí, aké vyvodíte sankcie za nedodržiavanie týchto pravidiel v zmysle vyhlášok, nariadení a zákona. Či zverejníte výsledky kontroly a aké budú tie sankcie? Podľa mňa to, čo najviac pociťujeme a vieme z praxe, je nedostatočné, a aj tu zaznelo niekoľko poznámok, personálne vybavenie rýchlej lekárskej, ale aj rýchlej zdravotnej pomoci, a chcem sa spýtať, akými krokmi rezort zabezpečí to, aby sme nemali len počet záchranných staníc, ale aby sme mali aj kvalitnú službu, aby sa nestalo, že pacient je dovezený do nemocnice, záchranka ako taxík ho zloží v nemocnici, v štátnej nemocnici a pacient nedostane ani o dve hodiny základnú zdravotnú starostlivosť. Ďakujem pekne.
Paška, Pavol, predseda NR SR (2013-01-29):
Pán poslanec Frešo.
Taraba, Tomáš, poslanec NR SR (2023-06-21):
Ja by som si dovolil reagovať na pani Marcinkovú, nie na to, čo tu povedala, lebo na svoju obhajobu nepovedala nič. Áno, sedia tie fakty, že dala zmanipulovať hlasovanie na výbore. Zmanipulovala ho tým najodpornejším spôsobom, že nedala vedieť ostatným členom výboru, čo ja považujem za úplný primitivizmus, že dá hlasovať o niečom a ne, nedá vedieť druhým, že viete čo, zmenila som vám to, o čom idete hlasovať. Ale aj chcem reagovať na to, čo ste uviedli na svojom facebookovom profile, či kde, alebo na Instagrame, že vraj táto iniciatíva je, teda pani Tabák vraj ide od pána Kuffu alebo odo mňa. Takže, pani Marcinková, môžete si byť úplne istá tým, že ja sa vás nebojím. To znamená, keby som ja chcel vás dať odvolať, tak si môžete byť istí, že nepotrebujem hľadať v tejto snemovni nikoho, koho by som na to použil. Snáď si nemyslíte, že, že mi páli prsty, že hľadám tu nejakého, niekoho, takže áno, myslím si, že je dobré, že vás odvolajú, vy ste tam nikdy nemali byť, pretože pokiaľ na čele výboru stojí osoba, ktorá, ktorá si dovolila to, čo ste si vy, a potom musel zasadať ten výbor o pád dní neskôr, tak naozaj v čase, kedy úradnícka vláda na Slovensku nemá žiadnu legitimitu dnes, pretože nemá podporu parlamentu, tak na tak dôležitom výbore keď má sedieť osoba, ktorá, ktorá manipuluje hlasovania, tak naozaj je to riziko. Pretože do Európskej únie chodia ministri, mali by tam chodiť s jasným mandátom, že ako majú obhajovať záujmy Slovenska, aby napríklad pán Budaj tam svojvoľne nehlasoval za normu Euro 7, ktorá predraží chudobným ľuďom malé autá o niekoľko tisíc eur len preto, aby sa tam zaľúbil nejakým ekoteroristom, a toto je dôležitý výbor. A práve preto, keď nemáme ani vládu, ktorá má legitimitu a stojí na čele osoba toho výboru, stojí osoba ako vy, ktorá nemá problém tam meniť texty, o ktorých sa hlasuje, a nedá o tom vedieť, tak myslím si, že to je na odvo... (Prerušenie vystúpenia časomerom.)
Jurinová, Erika, podpredsedníčka NR SR (2013-10-24):
S reakciou pán spravodajca, nech sa páči.
Bugár, Béla, podpredseda NR SR (2018-10-24):
Na vystúpenie pána poslanca s faktickými poznámkami nikto, vyhlasujem rozpravu za skončenú. Pán minister, chcete zaujať stanovisko k rozprave? Nie. Pán spravodajca? Nie, takže pristúpime k jednotlivým hlasovaniam. Takže, pán spravodajca, nech sa páči, máte slovo.
Pellegrini, Peter, podpredseda NR SR (2024-02-08):
Prezentujme sa a hlasujme o bode 1 druhého pozmeňujúceho návrhu poslankyne Remišovej. (Hlasovanie.) Prítomných 141 poslancov, za 21, proti 77, zdržalo sa 20, 42 poslancov, nehlasoval 1. Tento bod sme neschválili.
T. Cabaj, podpredseda NR SR: (2009-10-21):
S faktickými poznámkami budú reagovať páni poslanci Slafkovský, Janiš, Halecký. Končím možnosť prihlásiť sa. Teraz vystúpi s faktickou poznámkou pán poslanec Alexander Slafkovský.
B. Bugár, podpredseda NR SR: (2004-05-14):
Ďalej v rozprave vystúpi pani poslankyňa Laššáková, pripraví sa pán poslanec Abrhan.
Kollár, Boris, predseda NR SR (2022-03-22):
Ďakujem pekne. Pán predseda výboru Vašečka, nech sa páči.
Hrnčiar, Andrej, podpredseda NR SR (2018-10-24):
Dve faktické poznámky. Nech sa páči, pani poslankyňa Kaščáková.
Kondrót, Maroš, poslanec NR SR (2015-11-25):
Hovorím, že o pozmeňujúcom návrhu pána poslanca Lipšica nemôžeme hlasovať, pretože rieši § 28a a ten sme schválili.
Laurenčík, Milan, podpredseda NR SR (2020-09-23):
S reakciou pán poslanec Marián Kéry.
Zmajkovičová, Renáta, podpredsedníčka NR SR (2014-10-30):
Pani podpredsedníčka Jurinová.
Blaha, Ľuboš, podpredseda NR SR (2024-02-16):
Na faktické poznámky bude reagovať pán poslanec Ondrej Dostál.
V. Veteška, podpredseda NR SR: (2005-10-26):
S. Husár, poslanec: Vážené, pomaly väčšinové kolegyne, vážení kolegovia, vážení prítomní. Podľa § 73 ods. 1 zákona o rokovacom poriadku podávam v prvom čítaní spravodajskú informáciu k návrhu poslankyne Národnej rady Slovenskej republiky Renáty Zmajkovičovej na vydanie zákona, ktorým sa mení zákon č. 40/1964 Zb. Občiansky zákonník v znení neskorších predpisov. Návrh zákona obsahuje po formálno-právnej stránke náležitosti uvedené v § 67 a 68 zákona Národnej rady Slovenskej republiky o rokovacom poriadku v znení neskorších predpisov ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Podľa dôvodovej správy návrh zákona je v súlade s Ústavou Slovenskej republiky a medzinárodnými zmluvami, ktorými je Slovenská republika viazaná. Návrh zákona nebude mať dopad na štátny rozpočet ani na rozpočty obcí a vyšších územných celkov a nebude mať dopad na zamestnanosť. Osobitná časť dôvodovej správy obsahuje odôvodnenie jednotlivých ustanovení návrhu zákona. Doložka zlučiteľnosti spĺňa náležitosti určené v článku 3 legislatívnych pravidiel tvorby zákonov. Vychádzajúc z oprávnení, ktoré pre mňa ako pre spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku prerokuje uvedený návrh zákona v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokoval ústavnoprávny výbor, výbor pre pôdohospodárstvo, výbor pre verejnú správu. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný návrh zákona prerokovali v druhom čítaní do 30 dní a gestorský výbor do 31 dní od jeho prerokovania v prvom čítaní. Pán predsedajúci, prosím, aby ste otvorili rozpravu.
Lengvarský, Vladimír, minister zdravotníctva SR (2021-07-23):
Ďakujem za slovo. Vážený pán predseda, predsedajúci, vážené panie poslankyne, páni poslanci, dovoľte mi, aby som v mene pána ministra Vlčana predniesol návrh na skrátené legislatívne konanie o vládnom návrhu zákona, ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a zmene zákona 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov. Predložený návrh má za cieľ prerokovať a schváliť v skrátenom legislatívnom konaní návrh zákona, ktorým sa presúvajú kompetencie Ministerstva pôdohospodárstva a rozvoja vidieka Slovenskej republiky, ktoré súvisia s administráciou dielov pôdnych blokov na Pôdohospodársku platobnú agentúru. Jedná sa o prideľovanie identifikačného čísla dielom pôdnych blokov vrátane vedenia ich evidencie a o zabezpečenie cyklickej obnovy dielov pôdnych blokov a systému identifikácie poľnohospodárskych pozemkov vrátane aktualizácie ich registrov. V krátkom čase vstúpi Pôdohospodárska platobná agentúra do procesu, ktorý sa skončí najneskôr 15. októbra 2021, ktorého výsledkom bude udelenie alebo odňatie akreditácie Pôdohospodárskej platobnej agentúre. Z dôvodu nadchádzajúceho konania o udelení alebo odňatí akreditácie je nevyhnutne potrebné, aby získala tieto kompetencie čo najskôr. Ak nedôjde k urýchlenému presunu uvedených kompetencií na Pôdohospodársku platobnú agentúru, bude podstatne ohrozený proces jej akreditácie. Pôdohospodárska platobná agentúra bez akreditácie by nemohla poskytovať priame podpory a podpory organizácie trhov zo zdrojov Európskej únie, v čoho dôsledku utrpí sektor pôdohospodárstva a rozvoja vidieka Slovenskej republiky hospodársku škodu vo výške viac ako 500 miliónov eur. Uvedené bude mať negatívny následok na ďalší rok, respektíve roky, na ktoré bude Európska únia poskytovať prostriedky pre Slovenskú republiku na účely priamych podpôr a organizácie trhov, keďže výška týchto prostriedkov bude určovaná podľa výšky čerpania z predchádzajúceho roku. Vážený pán predsedajúci, vážené panie poslankyne, páni poslanci, vzhľadom na vyššie uvedené, dovoľujem si vás požiadať o schválenie návrhu na skrátené legislatívne konanie a o prerokovanie predloženého návrhu zákona v skrátenom legislatívnom konaní. Ďakujem.
Danko, Andrej, predseda NR SR (2019-11-26):
Táto streda, áno?
Blanár, Juraj, podpredseda NR SR (2020-11-04):
Vyčerpali sme písomne prihlásených do rozpravy a skôr, ako udelím slovo pánovi ministrovi, ktorý o to požiadal, dávam možnosť prihlásiť sa ústne do rozpravy. Kto má tak záujem, môže tak urobiť. Pani poslankyňa Zemanová. Ešte niekto? Ak nie, uzatváram možnosť prihlásiť sa do rozpravy. Ako prvý vystúpi pán predkladateľ. Pán podpredseda, nech sa páči.
P. Hrušovský, predseda NR SR: (2004-09-07):
Otváram rozpravu o tomto bode programu. Pýtam sa pánov poslancov, či sa chce niekto prihlásiť ústne, keď som nedostal žiadne písomné prihlášky do rozpravy. Nie. Vyhlasujem rozpravu za skončenú. A prerušujem rokovanie o bode 7 programu 31. schôdze Národnej rady. Pristúpime k rokovaniu o bode 8, ktorým je vládny návrh zákona o orgánoch štátnej správy vo veciach daní a o zmene a doplnení niektorých ďalších zákonov , ktorý prerokúvame ako tlač 816. Pán podpredseda, prosím, aby ste z poverenia vlády predmetný návrh zákona odôvodnili.
Ďuriš Nicholsonová, Lucia, podpredsedníčka NR SR (2016-11-30):
Pani poslankyňa Jurinová, nech sa páči.
Paška, Pavol, predseda NR SR (2013-05-22):
(Hlasovanie.) 147 prítomných, 146 za, 1 sa zdržal. Sme v treťom čítaní , otváram rozpravu. Nemám prihlášku, vyhlasujem ju za skončenú.
Laššáková, Jana, podpredsedníčka NR SR (2013-06-18):
Pán poslanec Blanár, nech sa páči.
L. Miklós, poslanec: (2008-09-17):
A ďalšia stránka, čo som tiež podčiarkol, to je tá kontrola. Znovu naozaj nechcem obviniť mojich bývalých kolegov ani z inšpekcie, ani z obvodných úradov, ani z obcí, ale musím povedať, že skutočne niekedy sa stáva, že skoro každý o tom vie, čo sa stalo, pričom akože nič sa nestalo. Takže na tieto stránky by sme sa mali zamerať medzi prvým a druhým čítaním. Ďakujem pekne.
Paška, Pavol, predseda NR SR (2013-05-23):
Hlasujeme. (Hlasovanie.) 138 prítomných, 80 za, 26 proti, 31 sa zdržalo, 1 nehlasoval. Návrh uznesenia sme schválili. Ďalej.
P. Goga, poslanec: (2009-04-22):
A na margo pána Ivanča. Vcelku ma teší, že číta náš volebný program. Chcem povedať toľko, že my máme svoj volebný program daný v programovom vyhlásení vlády. A keďže vy ste sa stotožnili s týmto návrhom, s naším volebným programom, tak dupľujete vlastne volebný program náš. A stačí, keď podporíte programové vyhlásenie vlády v tomto. Ďakujem.
B. Bugár, podpredseda NR SR: (2004-05-13):
J. Miklušičák, poslanec: Vážený pán predsedajúci, vážené panie kolegyne, páni kolegovia, pán minister, v úvode dávam návrh, aby Národná rada sa uzniesla podľa § 73 ods. 3 písm. b) nepokračovať v rokovaní o tomto návrhu v druhom čítaní. Navrhujem to preto, lebo tento zákon považujem za zlý, škodlivý a pokrytecký. Prečo za zlý a škodlivý? Za zlý a škodlivý ho považujem preto, lebo sa tvári. Tvári sa, že niečo rieši. Nerieši nič. Ak by mal riešiť, súčasťou tohto návrhu by mal byť aj návrh, čo s tými peniazmi. Dôchodcom, ktorí sa tu spomínajú, z tejto kvázi úspory sa nedostane nič a v tomto štátnom rozpočte, pokiaľ by aj tento zákon prešiel, nepomôže ani tým ostatným, ktorí sú v dôvodovej správe uvedení. Za škodlivý ho považujem preto, lebo vytvára v občanoch ilúziu, že keď jeden novinár napíše neporiadne, zavádzajúco a klamlivo do jedných novín, že poslanci si zvyšujú platy, tak my sa pustíme do kolien a povieme, tie platy nám nepatria? (Potlesk.) Veď všetci, ktorí sme tu išli, sme sa slobodne rozhodli, že prijmeme kandidatúru. Všetci sme vedeli, že zákon o platoch niektorých ústavných činiteľov platí v tejto republike od r. 1993. Nikto z kolegov, ktorí sú podpísaní pod týmto návrhom zákona, na začiatku volebného obdobia nepredložil zákon, ktorý by hovoril o tom, že takýmto spôsobom sa nemá riešiť plat poslancov a iných ústavných činiteľov. Ak to považovali za také škodlivé, nesystematické alebo antisociálne, mali tu dať návrh zákona, ktorý z princípu zmení financovanie všetkých ústavných činiteľov. Nič také sa neudialo. Ale pod tlakom novinárov, v čase, keď tu vzniká nová strana, tak niektorí členovia, zrejme, to sa len domnievam, ak sa mýlim, nech mi to je odpustené, z čisto populistických dôvodov a preto, aby získali voličov, ktorí často nie celkom rozumejú, čo sa tu deje, body. A naozaj nepovažujem za nič horšie pre Slovenskú republiku a pre všetkých občanov, ak sa zákony, ktoré sa tu prijímajú, majú tváriť o niečom. Pretože to v nich vytvára ilúziu, že sa rieši nejaký problém a v skutočnosti sa nerieši. Ja preto budem hlasovať proti tomu, aby tento zákon pokračoval v druhom čítaní. Ďakujem za pozornosť. (Potlesk.)
P. Paška, predseda NR SR: (2008-10-24):
Tento návrh sme schválili.
Danko, Andrej, podpredseda NR SR (2024-10-02):
Poslankyňa Luščíková.
Glenda, Tibor, poslanec NR SR (2014-05-27):
Ďakujem pekne za slovo. Vážené kolegyne, kolegovia, dovoľte mi predniesť spoločnú správu výborov Národnej rady o prerokovaní vládneho návrhu zákona o verejných zbierkach a o zmene a doplnení niektorých zákonov (tlač 896a) v druhom čítaní. Za gestorský výbor bol určený Výbor Národnej rady pre verejnú správu a regionálny rozvoj. Uvedený vládny návrh zákona prerokovali Ústavnoprávny výbor a Výbor Národnej rady pre verejnú správu a regionálny rozvoj. Výbory zaujali k nemu nasledovné stanoviská: Ústavnoprávny výbor Národnej rady uznesením č. 413 zo 6. mája 2014 s vládnym návrhom zákona súhlasil a doporučil ho Národnej rade schváliť s pripomienkami. Výbor Národnej rady pre verejnú správu a regionálny rozvoj uznesením č. 157 z 12. mája 2014 s vládnym návrhom zákona súhlasil a odporučil ho Národnej rade schváliť s pripomienkami. Z uznesení výborov Národnej rady uvedených pod bodom III spoločnej správy vyplývajú pozmeňujúce a doplňujúce návrhy, ktoré nebudem čítať, lebo ich máme pred sebou, je ich 12. A gestorský výbor odporúča hlasovať spoločne o bodoch 1 až 12 s odporúčaním gestorského výboru schváliť. Spoločná správa výborov Národnej rady o uvedenom vládnom návrhu zákona bola schválená v druhom čítaní uznesením gestorského výboru č. 163 z 13. mája 2014. Výbor ma určil za spoločného spravodajcu výborov a súčasne ma poveril predniesť spoločnú správu výborov na schôdzi Národnej rady Slovenskej republiky a navrhnúť Národnej rade hlasovať o pozmeňujúcich a doplňujúcich návrhoch, ktoré vyplynuli z rozpravy, a hlasovať o predmetnom návrhu zákona ihneď po skončení rozpravy. Zároveň po ukončení druhého čítania pristúpiť k tretiemu čítaniu ihneď. Pani predsedajúca, skončil som, otvorte, prosím vás, rozpravu.
Danko, Andrej, podpredseda NR SR (2024-05-14):
Poslankyňa Kolíková.
Kolíková, Mária, poslankyňa NR SR (2024-01-09):
Ďakujem veľmi pekne, pani poslankyňa Bihariová. Ja si myslím, že tá časť, ktorá sa týkala konkrétnych porušení ľudských práv, na ktoré ste poukázali, toto je to kľúčové. Lebo my tu máme teraz dokument, návrh vlády na skrátené legislatívne konanie, ktoré je vlastne postavené na konšpiráciách. A vy ste tu teda rozprávali tie konkrétne veci, ku ktorým viete dať aj argumenty a fakty, a ja teda si tu pýtam desiatky rozhodnutí a nič, nechodia, len sa o nich rozpráva, no tak vy ste to tu chceli čítať, ale to vám sa pokúsil pán podpredseda vám neumožniť, lebo asi tu je problém pracovať s faktami. Ako tu sme sa dostali, že vlastne keď chceme predložiť fakty, tak to sa zle počúva, pretože lepšie sa počúvajú tie konšpirácie, na ktorých sú tu postavené vážne veci, ktoré majú zásadne zmeniť trestnú politiku tohto štátu v skrátenom legislatívnom konaní. Nie sú to žiadne argumenty, ktoré sú v týchto návrhoch, sú to vymyslené veci, klamú nimi svojich voličov, pretože ak by ich neklamali, tak by takéto veci tu predložiť nemohli. A veľmi dobre to vedia. Veľmi dobre to vedia. To znamená, že tu sa tejto koalícii zle počúva, že iné veci sú fakty, ku ktorým máme dôkazy, pretože oni nechcú vidieť dôkazy, nechcú vidieť fakty. Oni chcú vidieť svoje výmysly, ktoré predkladajú svojim voličom. Ale ja som presvedčená, že na to raz voliči aj SMER-u, aj HLAS-u, aj SNS prídu. Prídu na to, že ich oklamali a že našu spoločnosť týmito svojimi návrhmi idú uvrhnúť do bezpečnostného rizika, a vytvoríme tu naozaj raj pre lokálnych kriminálnikov a medzinárodný organizovaný zločin. Oni na to raz prídu. A preto je dôležitá aj táto celá rozprava a z tohto pohľadu je jedno, že sa tu rozprávame iba my sami. Takže ďakujem.
Bugár, Béla, podpredseda NR SR (2018-11-29):
Nech sa páči, prezentujme sa a hlasujme o týchto lehotách. (Hlasovanie.) Prítomných 144 poslancov, za 117, proti 3, zdržalo sa 24 poslancov. Návrh sme schválili. Nakoľko sme odhlasovali v prvom čítaní tento vládny návrh zákona, ktorý prerokovávame v skrátenom legislatívnom konaní, a pán minister má ešte okrem toho jeden bod, navrhujem a pýtam sa, či je všeobecný súhlas, aby sme obidva zákony potom prerokovali po zákonoch pani ministerky pôdohospodárstva, to je, sa mi zdá, bod č. 35, za bodom č. 35. Je všeobecný súhlas? (Súhlasná reakcia pléna.) Ďakujem veľmi pekne. Pristúpime teraz k hlasovaniu o návrhu vlády na skrátené legislatívne konanie o vládnom návrhu zákona o ochrane majetku v plynárenstve (tlač 1246). Dávam teraz slovo pánovi poslancovi Pucimu, ktorého určil navrhnutý výbor pre hospodárske záležitosti. Nech sa páči. (Hlasovanie o návrhu vlády na skrátené legislatívne konanie o vládnom návrhu zákona o ochrane majetku v plynárenstve a o doplnení zákona č. 160/2015 Z. z. Civilný sporový poriadok v znení zákona č. 87/2017 Z. z. , tlač 1246.)
B. Bačík, poslanec: (2007-03-22):
Pán predseda, poprosím, dajte hlasovať o tomto návrhu pána poslanca Kuboviča.
P. Hrušovský, predseda NR SR: (2003-11-05):
(Hlasovanie.) 73 prítomných. Páni poslanci, prosím, prezentujme sa, zistím počet prítomných poslancov v rokovacej sále, prezentujeme sa a nehlasujeme. (Hlasovanie.) 96 prítomných. Národná rada je uznášaniaschopná. Pristúpime teda k hlasovaniu o návrhu zákona. V prípade, že sa ukáže, že nebude Národná rada uznášaniaschopná, poprosím skrutátorov, aby zistili počet prítomných poslancov v rokovacej sále, pretože je samozrejmé, že je tu počet prítomných poslancov, ktorý je potrebný, aby bola uznášaniaschopná Národná rada. Páni poslanci, hlasujeme o návrhu pána poslanca Malchárka. (Hlasovanie.) 73 prítomných. Páni poslanci, neodchádzajte, zostaňte prítomní v rokovacej sále aspoň tí, ktorí cítite povinnosť uplatňovať svoju ústavnú zodpovednosť. Komunistická strana Slovenska odchádza? Pán minister Zajac vám odkazuje, aby ste sa už nevracali. (Smiech v sále.) Panie poslankyne, páni poslanci, s plnou vážnosťou prosím teraz skrutátorov, aby zistili počet prítomných poslancov v rokovacej sále. V prípade, že Národná rada nebude uznášaniaschopná, budeme pokračovať, áno, podľa zákona o rokovacom poriadku. Pán poslanec Urbáni, prosím, aby ste si sadli. Prosím skrutátorov, aby nahlásili počet prítomných poslancov v rokovacej sále. Pán JUDr. Knapp, prosím, aby ste si sadli na miesto určené pre vás. Prosím pani poslankyňu Navrátilovú, Galbavého a Gála, aby pánovi podpredsedovi Bugárovi oznámili počet prítomných poslancov v rokovacej sále. Pán poslanec Galbavý. Pán poslanec Abrhan, buďte pokojný. (Hlasovanie.) Páni poslanci, skrutátori nahlásili počet prítomných poslancov v rokovacej sále 76. Sme uznášaniaschopní. Pán spoločný spravodajca, prosím, dajte návrh na hlasovanie o pozmeňujúcom návrhu pána poslanca Malchárka.
Shahzad, Silvia, poslankyňa NR SR (2019-02-06):
Ďakujem. Ja vás môžem obidve ubezpečiť, že ja myslím, že ste uveriteľné rovnako, možnože aj viacej pre mnohých ako ja a že, a že tie problémy, ktoré, ktoré pomáhate riešiť, určite, určite to robíte dobre. A určite ja som to, ja som myslím, že už aj spomínala, lebo keď v jednej diskusii, Lucia, že pri, pri tých, pri tej poslednej novele o kompenzáciách, kedy, kedy sa pán Tomáš zapájal tak veľmi do tých diskusií, že som privítala, že, že konečne aj on sa do toho trošku ponoril v tej chvíli, teda privítam, keď sa bude zapájať aj naďalej, ale že predsa len Lucia je v tom doma oveľa viacej. A to ešte pán Tomáš bude musieť asi oveľa viac zapracovať ako, ako len počas tej, tej novely. Takže pevne verím, že aj on sa zapojí do tej, do toho, do tej iniciatívy, aby vznikla tá skupina, ktorá bude presadzovať možno, nechcem to ani nazvať, že požiadavky, ale, ale naozaj približovať tie problémy ľudí so zdravotným postihnutím, lebo to je naozaj vec, ktorá sa môže týkať každého jedného, nie len z nás, ale teda aj z vás, a treba na to myslieť dopredu a treba na to myslieť teraz, keď sa to dá niekde zmeniť. Takže my tú možnosť máme, tak verím tomu, že, že, že aj takouto formou sa dá prispieť k zlepšeniu podmienok a potom sa vlastne dopracujeme k tomu, že, že tie podmienky budú naozaj dobré pre všetkých. Ďakujem.
P. Paška, predseda NR SR: (2008-10-29):
(Hlasovanie.) 133 prítomných, 94 za, 15 proti, 21 sa zdržalo, 3 nehlasovali. Konštatujem, že sme návrh pridelili výborom a určili lehotu na prerokovanie. Teraz pán poslanec Vestenický uvedie hlasovanie v druhom čítaní o vládnom návrhu zákona, ktorým sa menia a dopĺňajú niektoré zákony v oblasti obrany v súvislosti so zavedením meny euro v Slovenskej republike (tlač 734).
Kočiš, Eduard, poslanec NR SR (2020-04-07):
Ďakujem pekne, pán predsedajúci, za slovo. V podstate Milan Mazurek pomenoval všetky problémy, na ktoré sa tu už niekoľko hodín snažíme poukazovať, ale stále sme konfrontovaní jednou a tou istou myšlienkou: nič ste neurobili, nič neviete, nemáte riešenia, nemáte argumenty, nerozumiete tomu. Ja si myslím, že naozaj tomu trošku rozumieme, pretože sa riadime sedliackym rozumom, a snažíme sa pre ľudí, voči ktorým je tento zákon, ktorý sa chystáte schváliť, naozaj, ale naozaj neférový. Zisk bánk v tejto dobe je naozaj jedno obrovské morálne zlyhanie. Tak ako vaše, tak ako tých bánk, ktorých sa to týka. Myslím tým banky všeobecne, celé ministerstvo financií, celú vládu, pretože je to váš zosmolený zákon, ktorý naozaj nemá obdoby. Banky v tejto dobe sa naozaj správajú ako úžerníci v 19. storočí, ktorí nemali problém na úrokoch okradnúť aj poslednú slúžku o jej poslednú spodničku. Ďakujem pekne.
Dostál, Ondrej, poslanec NR SR (2011-03-25):
Vážený pán predseda, vážený pán minister, vážené kolegyne, vážení kolegovia, úvodom predosielam, že nebudem taký dlhý ako Albert Einstein ani iní géniovia, pokúsim sa byť oveľa stručnejší. Pán minister, vypočuli ste si tu dosť veľké množstvo kritiky na adresu predkladaného zákona, ktorým sa má zrušiť zákon o neprimeraných podmienkach v obchodných vzťahoch medzi odberateľom a dodávateľom tovaru, ktorými sú potraviny. Pokúsim sa trochu vyrovnať tú bilanciu, keďže tá kritika nezaznievala iba z radov opozície, ale aj z radov vládnej koalície. Ja by som chcel, práve naopak, vyjadriť tomuto návrhu zákona plnú podporu. Národná rada Slovenskej republiky je zákonodarný orgán. Národná rada zákony prijíma, Národná rada zákony mení, mení ich veľmi často, možno až príliš často a občas Národná rada aj nejaké zákony ruší. Ale keď ich ruší, tak ich obvykle ruší tak, že prijme nejaký iný zákon, ktorý príslušnú problematiku upraví, a teda zruší tú prechádzajúcu úpravu. Len celkom výnimočne prijíma Národná rada zákon, ktorým nejaký iný zákon zruší úplne bez náhrady. Som hlboko presvedčený, že slovenský parlament by mal takéto zákony, ktorými ruší bez náhrady iné už existujúce zákony, prijímať oveľa častejšie. Slovensko má príliš veľa zákonov, príliš veľa zákonov, ktorými štát zasahuje do životov ľudí, ktorými štát zasahuje do ich slobodného konania, ktorými štát zasahuje do podnikania, do trhu, do slobodných zmluvných vzťahov. A aj tam, kde na to nie sú dôvody alebo kde tie dôvody sú iba domnelé. Asi nikto nebude spochybňovať, že existujú problémy vo vzťahoch medzi obchodnými reťazcami a ich dodávateľmi. Problémy, samozrejme, existujú. Nie je však pravda, že na každý problém musí existovať zákon, na každý problém musí existovať nejaká štátna regulácia, ktorá sa bude tento problém snažiť riešiť. Pretože štátne regulácie obvykle problémy iba zväčšujú a komplikujú, nie ich riešia. Takýmto zákonom, ktorý problém nerieši, iba ho komplikuje alebo iba sa tvári, že ho rieši, sú aj všetky doterajšie legislatívne úpravy a pokusy regulovať vzťahy medzi obchodníkmi a ich dodávateľmi. Takýmito zákonmi alebo zákonmi tohto typu je slovenský právny poriadok preplnený. Nie je to špecifikum Slovenska, majú s tým problém aj iné krajiny, ale to neznamená, že to nie je problém. Nechcem tým, pochopiteľne, povedať, že nepotrebujeme vôbec žiadne zákony. Zákony potrebujeme, ale som presvedčený, že Slovensko by mohlo dobre fungovať aj s oveľa menším počtom, oveľa stručnejších, jednoduchších a ľuďom zrozumiteľnejších zákonov, ako máme dnes. Preto napriek kritike dúfam, že ten návrh, tak ako je predložený, prejde, že ho tento parlament schváli. A vítam ho ako prvú lastovičku a verím, že budú nasledovať aj ďalšie. Ďakujem za pozornosť.
Grendel, Gábor, podpredseda NR SR (2022-06-23):
Prerušujem schôdzu do zajtra do 9.00 hodiny ráno. Pekný večer všetkým. (Prerušenie rokovania o 19.00 hodine.) 21
B. Bugár, doterajší podpredseda NR SR: (2006-07-04):
Prosím teraz povereného overovateľa pána poslanca Kahanca, aby oznámil Národnej rade počet vydaných hlasovacích lístkov, takisto počet poslancov, ktorí hlasovali za navrhnutého kandidáta, ktorí hlasovali proti alebo sa zdržali hlasovania, a takisto aj počet poslancov, ktorí neodovzdali hlasovacie lístky, a, samozrejme, aj počet neplatných hlasovacích lístkov. Pán poslanec Kahanec, nech sa páči, máte slovo.
L. Nagy, poslanec: (2001-10-24):
I. Presperín, podpredseda NR SR: Prosím, hlasujte o tomto návrhu pána spravodajcu. (Hlasovanie.) Prítomných poslancov v sále je 105, za je 96, proti 2, zdržali sa 2, nehlasovalo 5. Konštatujem, že Národná rada pridelila návrh zákona výborom, určila gestorský výbor aj lehotu výborom na prerokovanie návrhu zákona v druhom čítaní. Ďakujem, pán spravodajca. Ďalej budeme pokračovať hlasovaním o vládnom návrhu zákona, ktorým sa ustanovujú podmienky vydávania aproximačných nariadení vlády Slovenskej republiky (tlač 1190). Prosím pána poslanca Petra Kresáka, aby uviedol hlasovanie.
Mihál, Jozef, podpredseda vlády a minister práce, sociálnych vecí a rodiny SR (2011-10-19):
Ďakujem, pán podpredseda. Dámy a páni, vládny návrh zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a ktorým sa dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, sa predkladá na rokovanie Národnej rady Slovenskej republiky v súlade s Plánom legislatívnych úloh vlády Slovenskej republiky na rok 2011. Zámerom návrhu zákona je dôslednejšie zabezpečiť bezpečnosť a ochranu zdravia pri práci, znížiť počet pracovných úrazov, chorôb z povolania a iných poškodení zdravia pri práci. Účelom návrhu zákona je najmä upraviť podmienky na poskytovanie rekondičných pobytov, spružniť podmienky pre výkon pracovnej zdravotnej služby, znížiť administratívne zaťaženie zamestnávateľov, spresniť niektoré ustanovenia zákona na základe poznatkov z aplikačnej praxe. V článku II sa dopĺňa zákon č. 355/2007 Z. z. o ochrane, podpore a rozvoji verejného zdravia, a to tak, že sa ukladá zamestnancovi, ktorý nenastúpil do práce po uzatvorení pracovnoprávneho vzťahu, uhradiť zamestnávateľovi náklady vynaložené na vykonanie jeho vstupnej lekárskej preventívnej prehliadky vo vzťahu k práci a predlžuje sa prechodné obdobie, počas ktorého môže lekárske preventívne prehliadky vo vzťahu k práci u osôb vykonávajúcich rizikové práce vykonávať z dôvodu pomalého nárastu počtu lekárov príslušnej špecializácie aj lekár so špecializáciou všeobecné lekárstvo. Ďakujem za pozornosť.
P. Paška, predseda NR SR: (2007-10-30):
Pani spravodajkyňa, o čom budeme hlasovať? Dajte návrh. O námietke?
Ďurkovský, Andrej, poslanec NR SR (2010-12-16):
Pán poslanec, vy ste spomínali zadlženosť Bratislavy, možno aj iných miest, ale povedali ste jednoznačne fakt, ktorý nie je celkom pravdivý. Vy ste mali na mysli Bratislavu ako hlavné mesto, ako najväčšie mesto na Slovensku, ktoré prirodzene, že má najväčšiu zadlženosť. Ale keď si prepočítate túto zadlženosť na jedného obyvateľa, tak zistíte, že mnoho iných miest nás predbehne. A to si, prosím, tento parameter prepočítajte a budete prekvapený a možno zistíte, že tam práve v týchto mestách nevládla pravica. To je prvá vec. Druhá vec. Neviem, či vám niečo hovorí skrytý dlh. Skrytý dlh prakticky existuje v každom meste, v každej dedine na Slovensku. Je to infraštruktúra, ktorá jednoducho za minulé desaťročia nebola vybudovaná, nebola na patričnej úrovni, a túto infraštruktúru musia všetky mestá a obce ostatných 20 rokov, v niektorých prípadoch s pomocou štátu, keď majú to šťastie, v niektorých a vo väčšine prípadov bez pomoci štátu dávať do poriadku. Musia si na to požičiavať peniaze, aby sa postarali o to, aby sa v týchto mestách dalo normálne žiť za normálnych podmienok. To bol, mimochodom, aj ten návrh zákona, ktorý som stiahol, lebo som sa dohodol v súvislosti s pánom predsedom Národnej rady, týkal sa konkrétne vodárenských zariadení a čističiek. Čiže poprosím, keď fakty, tak skutočne pravdivé. Ďakujem pekne.
V. Veteška, podpredseda NR SR: (2004-03-03):
Otváram všeobecnú rozpravu. Písomné prihlášky k prerokúvanému návrhu zákona som nedostal. Otváram možnosť ústneho podania prihlášok do rozpravy. Nikto. Prerušujem rokovanie o tomto návrhu zákona. Pokračujeme prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov . Návrh zákona ste dostali ako tlač 548. Návrh na jeho pridelenie výborom máte v rozhodnutí č. 572. Dávam slovo poslancovi pánovi Minárikovi, aby za skupinu poslancov návrh zákona uviedol. Nech sa páči.
P. Hrušovský, podpredseda NR SR: (2001-12-04):
(Hlasovanie.) Pokoj, páni poslanci. Prítomných je 104 poslancov, za 43, proti 41, zdržalo sa 19, nehlasoval 1. Bod 2 zo spoločnej správy sme neschválili. M. Benkovský, poslanec: Pán predsedajúci, to boli všetky návrhy zo spoločnej správy. Keďže mám odporúčanie gestorského výboru, aby sme pokračovali v treťom čítaní, prosím o tomto návrhu dať hlasovať.
P. Hrušovský, predseda NR SR: (2004-12-10):
(Hlasovanie.) 142 prítomných, 110 za návrh, 2 proti, 30 sa zdržalo. Národná rada Slovenskej republiky vládny návrh zákona o rodine a o zmene a doplnení niektorých zákonov schválila. Ďakujem pánovi spoločnému spravodajcovi, pánovi podpredsedovi vlády a ministrovi spravodlivosti. Pristúpime teraz k hlasovaniu o ďalšom prerokovanom bode programu, ktorým je návrh uznesenia Národnej rady Slovenskej republiky k realizácii dôchodkovej reformy . Panie poslankyne, páni poslanci, pán predkladateľ pán poslanec Fico predložil návrh uznesenia, ktorý máte rozdaný v laviciach. Budeme teraz hlasovať o návrhu uznesenia, ktoré na začiatok rokovania ôsmeho dňa 33. schôdze Národnej rady predložil pán predseda poslaneckého klubu strany Smer poslanec Fico. Hlasujeme, páni poslanci. (Hlasovanie.) 141 prítomných, 69 za, 7 proti, 59 sa zdržalo, 6 nehlasovalo. Návrh uznesenia Národná rada Slovenskej republiky neschválila. Teraz pristúpime k hlasovaniu o vládnom návrhu zákona, ktorým sa mení a dopĺňa zákon č. 151/2002 Z. z. o používaní genetických technológií a geneticky modifikovaných organizmov , ktorý sme prerokovali včera v prvom čítaní a ktorého spoločným spravodajcom bol určený výborom pre životné prostredie a ochranu prírody pán poslanec Soboňa. Prosím teraz pána poslanca, aby uviedol návrh hlasovaní k prerokúvanému návrhu zákona.
Glváč, Martin, podpredseda NR SR (2017-04-06):
Ďakujem, prerušujem rokovanie do 11.02 hod. (Prestávka.) (Po prestávke.)
A. Belousovová, podpredsedníčka NR SR: (2008-10-28):
Pán poslanec Lipšic, máte slovo.
J. Halecký, poslanec: (2009-04-29):
K pani poslankyni Gibalovej. Áno, tieto materiály a tieto body, ktoré požadujete tak, že by mali byť v správe, je to v poriadku. Len ja predpokladám, že budú v každoročnej správe, ktorú Sociálna poisťovňa predkladá do parlamentu. Takže v takom strategickom materiáli, ako sú ciele a úlohy do roku 2014, zrejme, aspoň ja predpokladám, v takomto rozsahu sa nedostali, ako by ste očakávali a predpokladali. Myslím si, že v ročných správach budeme môcť sa k tomu konkrétnejšie vyjadrovať. K poznámke pána poslanca Štefanca, že ten termín bol posunutý neprimerane, neadekvátne a že bola reálnosť zrealizovať to skôr. Som toho názoru, že skutočne dalo sa to skôr zrealizovať. Ale ak vychádzam z toho, aby táto úloha mohla byť splnená, je potrebné dosť veľa finančných a možnože aj organizačných snažení na to, aby bol príslušný elektronický systém či už v systéme Sociálnej poisťovne, sociálnych pobočiek na jednotlivých okresoch, ale aj na daňových úradoch zrealizovaný tak, aby túto úlohu bolo možné bezporuchovo splniť. Tak preto, ja myslím si, aj z tohto dôvodu, nie z nejakých taktických a iných dôvodov tento termín bol posunutý na trošku dlhšie, neskôr, ako je aj podľa môjho očakávania. K vystúpeniu pána poslanca Kužmu. Vlastne som už odpovedal toto, čo aj u pána poslanca Štefanca, že skutočne je to strategická úloha v hospodárskom, finančnom a sociálnom zabezpečení, spoločný výber daní a odvodov, a tiež netrpezlivo... (Vystúpenie prerušené časomierou.)
Gašpar, Tibor, poslanec NR SR (2024-02-08):
Budeme hlasovať o bode 166 druhého pozmeňujúceho návrhu.
Mihál, Jozef, poslanec NR SR (2014-06-05):
Ďakujem. Ja budem reagovať na dve veci, ktoré zazneli v prejave Ivana Švejnu. Prvé, čo povedal, čo zarezonovalo, novela je zlá. Môj názor je, nieže novela je zlá, novela je nedorobená. V ideálnom prípade, keby na to bol čas, by bolo dobré vrátiť novelu späť na ministerstvo a dorobiť to, čo dorobené nie je. A čo dorobené nie je? Nie je dorobená alternatíva programového výberu ako reálna konkurencia k systému doživotných dôchodkov. Doživotné dôchodky sú urobené dobre, a cením si, že sme mohli do tohto procesu vstúpiť pozmeňovacími návrhmi. A to, čo pôvodne nám naozaj vadilo, to sa celkom slušným spôsobom uzatvorilo v podobe určitého kompromisu. A preto má táto novela, aj keď je nedorobená, určité moje sympatie. Dôležité je, že tu nemožno zastať, stáť na mieste. A určite si na ministerstve nemôžu pošúchať ruky a úlohu sme splnili, pretože nesplnili. Ono to chce ešte ďalšiu novelu, v ktorej sa dorobí ten programový výber ako alternatíva. Ten vývoj nezastane. Ak ju neurobia na ministerstve počas toho roka a pol, čo ešte majú k dispozícii, tak to urobí ďalšia vláda. Možno to urobíme my, možno to urobím ja, tak ako som v druhom pilieri zaviedol indexové fondy, keď nefungovalo to investovanie, aj keď tie výnosy boli mizerné. Prišli indexové fondy, výnosy stúpli na 15 percent. Čiže ale kľudne, pán minister, nechajte to tak, príde nová vláda a tá dorobí to, čo ste urobiť nestihli alebo urobiť nechceli. A pokiaľ ide o to, že nikto nevie, ako to bude fungovať. No táto fráza sa dá použiť vo všeobecnosti, nech by tá novela bola napísaná akokoľvek, pretože naozaj nikto nevie, čo to v praxi urobí. A netreba sa báť, keď to v praxi fungovať nebude, o to viac ísť a spraviť zmeny a... (Prerušenie vystúpenia časomerom.)
Medvecký, Andrej, poslanec NR SR (2021-10-19):
Tak ma vykážte.
L. Miklós, minister životného prostredia SR: (2002-02-07):
Európska legislatíva vypracovala niekoľko smerníc. Najznámejšie sú smernice, ktoré sa volajú v skratke SEVESO I alebo SEVESO II. Tieto názvy prišli z názvu jedného talianskeho mesta, kde nastala veľká priemyselná havária a spôsobilo to veľkú katastrofu v okolí. Na základe týchto smerníc aj vypracovalo ministerstvo životného prostredia návrh legislatívneho návrhu a potom aj vlastný návrh zákona o prevencii vzniku závažných priemyselných havárií, ako aj o pripravenosti na rýchle a efektívne zdolávanie závažných priemyselných havárií. Ide predovšetkým o prevenciu a pripravenosť na odstraňovanie havárií v chemických podnikoch. Chcem hneď podčiarknuť, čoho sa netýka tento zákon. Netýka sa zdolávania týchto havárií, pretože to je nad rámec smernice a u nás je to riešené v pripravovanom zákone o integrovanom záchrannom systéme, myslím, že aj tento zákon je teraz pred vami na tomto sedení. Takže ešte raz podčiarkujem: Nehľadajme v tomto zákone zdolávanie týchto havárií, ale prevenciu a pripravenosť. Podstata celého zákona je predovšetkým ukladanie povinností tým podnikom, ktoré budú spadať pod tento zákon. To bude asi 150 firiem na Slovensku. Teda tento zákon ukladá povinnosť, aby si vypracovali havarijné plány, aby mali autorizovaných pracovníkov na to, aby sa týmito havarijnými plánmi zaoberali. A sú tu uložené aj povinnosti a práva štátnej správy, akým spôsobom túto pripravenosť na rýchle a efektívne zdolávanie závažných priemyselných havárií majú kontrolovať. Vo svojej podstate zákon upravuje predovšetkým administratívne povinnosti. Znovu opakujem, nehovorí o fyzickom zdolávaní havárií. Myslím si, pán predsedajúci, že netreba ísť do podrobností, takže ďakujem pekne.
P. Paška, predseda NR SR: (2007-10-17):
(Hlasovanie.) 131 prítomných, 39 za, 62 proti, 30 sa zdržalo. Konštatujem, že sme námietku pána poslanca Mikloška neodsúhlasili. Pán poslanec, vyčerpali sme hlasovanie k uvedenému prerokovanému bodu? Ešte pán poslanec Lipšic – procedurálny návrh?
L. Miklós, poslanec: (2009-06-30):
Druhá vec, ktorú chcem povedať, je o tvorbe cien. No, znovu opakujem. Tvorba nie je povedané, aká časť alebo aký podiel ceny, alebo zisk z ceny má tvoriť poplatok za recykláciu. A to ani nikto nevie. To ani nikto nevie. A poviem vám jeden príklad. Za autá sa platilo pôvodne 3-tisíc korún do Recyklačného fondu, teraz je to 2-tisíc korún. Dvetisíc korún, Sk, nie eur, a ako je to možné, že pri predajoch naraz môže byť akcia, že sa zníži cena o 2-tisíc eur na auto. Tak kde je  pomer tých poplatkov a k cene? Takže znovu hovorím, ja sa teraz nepasujem do nejakého odborníka na tvorbu cien, ale celkom iste to také jednoznačné nie je s tým zvyšovaním cien len kvôli recyklačnému odpadu. To je aj tebe, Stano, odpoveď. A druhá vec, čo je veľmi dôležitá. Znovu, treba rozdeliť tie slová o korupcii a ja neviem čoho. Znovu. Fond bol postavený tak, že fond kontrolujú tí, ktorí tam platia. A z toho fondu nikde inde nemôžu ísť peniaze, len na ten sektor, okrem všeobecného, len na ten sektor, ktorý tam do toho zaplatí. A len na recykláciu v tom sektore, ktorý tam tie peniaze zaplatil. Keď ten člen správnej rady, ktorý je tam za sektor, urobil niečo zlého, no tak to musí ten sektor povedať. Buď automobilový, alebo batériový, alebo ja neviem čo, no tak nech oni si urobia medzi sebou poriadok, že je skorumpovaný, alebo že dal na zlé projekty. Ale to by som si ja nedovolil tvrdiť. Ale znovu vyzývam všetkých a ja som tiež sám zvedavý, akým spôsobom sa dajú napraviť určité problémy, ktoré v Recyklačnom fonde celkom iste sú.
Brocka, Július, poslanec NR SR (2010-12-14):
Ďakujem pekne, pán predseda. Len pripomínam členom sociálneho výboru, že teraz o 12.00 hodine máme veľmi krátke rokovanie výboru.
Hreha, Štefan, poslanec NR SR (2014-07-03):
Pán predseda, keďže sme odhlasovali body zo spoločnej správy, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Goga, Pavol, poslanec NR SR (2013-01-30):
Ďakujem za slovo. Vážená pani predsedajúca, vážené pani poslankyne, vážení páni poslanci, vážený pán minister, dovoľte mi, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov vystúpil v prvom čítaní k vládnemu návrhu zákona, ktorým sa mení a dopĺňa zákon č. 293/2007 Z. z. o uznávaní odborných kvalifikácií v znení zákona č. 560/2008 Z. z., ako určený spravodajca Výborom Národnej rady Slovenskej republiky pre vzdelávanie, vedu, mládež a šport uznesením č. 54 z 29. januára 2013 a podal spravodajskú informáciu k tomuto návrhu zákona. Návrh zákona bol doručený poslancom Národnej rady Slovenskej republiky v zákonnej lehote pred schôdzou Národnej rady Slovenskej republiky. Predseda Národnej rady Slovenskej republiky rozhodnutím č. 331 z 10. januára 2013 navrhol prideliť návrh zákona na jeho prerokovanie výborom a navrhol gestorský výbor a lehoty na jeho prerokovanie, konštatoval, že návrh zákona spĺňa všetky náležitostí podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republike. S ohľadom na oprávnenia, ktoré pre mňa ako spravodajcu vyplývajú z rokovacieho poriadku Národnej rady Slovenskej republiky, odporúčam, aby sa Národná rada Slovenskej republiky po rozprave o návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky odporučí predmetný návrh zákona prerokovať v druhom čítaní. V prípade ak sa Národná rada Slovenskej republiky rozhodne návrh zákona prerokovať v druhom čítaní podľa § 74 ods. 1 zákona o rokovacom poriadku Národnej rady Slovenskej republiky v súlade s návrhom predsedu Národnej rady Slovenskej republiky, odporúčam Národnej rade Slovenskej republiky prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre vzdelávanie, vedu, mládež a šport. Za gestorský výbor navrhuje predseda Národnej rady Slovenskej republiky určiť Výbor Národnej rady Slovenskej republiky pre vzdelávanie, vedu, mládež a šport s tým, aby výbory, ktorým bol návrh zákona pridelený, ho prerokovali v druhom čítaní vo výboroch do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pani podpredsedníčka, ďakujem, skončil som svoju informáciu a odporúčam otvoriť rozpravu k návrhu zákona.
Glváč, Martin, podpredseda NR SR (2018-06-14):
Doplňujúca otázka, pán poslanec, nech sa páči.
Ondruš, Branislav, poslanec NR SR (2011-09-09):
Ďakujem pekne pán predseda. Pani Tomanová, ja si uvedomujem jednu vec, že skutočne... Nebite sa! (Prerušenie vystúpenia predsedajúcim.)
Šimečka, Michal, podpredseda NR SR (2024-01-19):
Ďakujem. Pán poslanec Szalay.
Holjenčík, Jozef, predseda Regulačnej rady (2011-07-06):
Ďakujem pekne. Vážený pán predsedajúci, vážené pani poslankyne, páni poslanci, v súlade so zákonom, s § 5 zo zákona č. 276/2001 Z. z. o regulácii v sieťových odvetviach a o zmene a doplnení niektorých zákonov vám predkladám návrh správy o činnosti a hospodárení úradu o uskutočňovaní regulačnej politiky a o výsledkoch plnenia úloh úradu. Hodnotený rok 2010 je druhým rokom trojročného regulačného obdobia, ktoré začalo v roku 2009 a končí v roku 2011. V tomto období regulačnom sa začala aplikovať alebo aplikuje sa nová regulačná metóda, takzvaná metóda cenového stropu, ktorej dôsledkom bola, a to sme v správe uviedli v prehľade na číslach, stabilizácia vývoja cien vo všetkých regulovaných segmentoch a, samozrejme, na druhej strane aj stabilizácia úhrady všetkých nákladov pre regulované subjekty a tvorba primeraného zisku. Úrad pravidelne podrobuje jednotlivé regulované subjekty ekonomickým analýzam a dopadom regulačných metód na ich činnosť. A vlastne to nás oprávňuje s hrdosťou povedať, že všetky subjekty majú, ako som už spomenul, a mali zabezpečený primeraný zisk a úhradu všetkých nákladov. Taktiež dôsledkom novej metódy alebo zavedenia metódy cenového stropu bola aj faktická a úplná liberalizácia trhu, to znamená, že sme otvorili trh v elektroenergetike, čo dokumentujeme na číslach, že v roku 2009 zmenilo svojho dodávateľa zhruba sedemtisíc subjektov, v roku 2010 už to bolo sedemnásťtisíc subjektov a v roku 2011 očakávame tento počet až trojnásobný. Čiže práve činnosťou úradu, ktorá bola zameraná skutočne na liberalizáciu trhu, bola táto zabezpečená. Nebudem vás unúvať ďalej číslami, tie si prečítate v jednotlivých statiach správy, ktorá je rozdelená na štyri segmenty pre jednotlivé regulované činnosti – to je elektroenergetika, vodárenstvo, tepelná energetika a plynárenstvo. Snáď len na záver k hospodáreniu úradu. Úrad hospodáril v roku 2010 s výhľadovým rozpočtom v objeme 2,7 mil. eur pri priemernom počte pracovníkov, 93 pracovníkov. A snáď len posledná zmienka, čo je na chválu úradu, myslím, je to, že úrad svojou činnosťou, dôslednou činnosťou, to znamená uplatňovaním regulačnej politiky a dôslednou kontrolnou činnosťou prekročil výnosovú časť svojho rozpočtu o viac ako päťtisíc percent. Ďakujem pekne za pozornosť.
Hrušovský, Pavol, podpredseda NR SR (2011-03-24):
Nech sa páči, pán poslanec Záhumenský. (Reakcia z pléna.) Prepáčte, ešte predtým pán poslanec Chren chce reagovať na vystúpenie pani poslankyne. Nech sa páči, pán poslanec.
Hrušovský, Pavol, podpredseda NR SR (2010-09-09):
Ďakujem, pán predseda. Skončili ste?
Pellegrini, Peter, predseda NR SR (2015-10-07):
Vážené panie poslankyne, vážení poslanci, dovoľte mi, aby som na 54. schôdzi Národnej rady Slovenskej republiky privítal pána prezidenta Slovenskej republiky Andreja Kisku. (Potlesk.) Zároveň vítam členov vlády Slovenskej republiky. (Potlesk.) Pán prezident mi oznámil, že chce vystúpiť na dnešnom rokovaní 54. schôdze Národnej rady Slovenskej republiky. Dávam slovo pánovi prezidentovi Andrejovi Kiskovi, nech sa páči, pán prezident, môžte vystúpiť, máte slovo.
J. Pataky, poslanec: (2003-10-23):
Z. Martináková, podpredsedníčka NR SR: O tomto návrhu, ktorý ste teraz uviedli.
Ďuriš Nicholsonová, Lucia, podpredsedníčka NR SR (2019-03-27):
Ďakujem pekne. Teraz dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Kondrótovi, aby predniesol spravodajskú informáciu k tomuto bodu. Nech sa páči.
Blaha, Ľuboš, poslanec NR SR (2012-05-04):
Pán kolega Mikloš, len drobná poznámka k tomu vášmu experimentu s rovnou daňou. Hovorili ste, že 30 krajín má rovnú daň. Len upresním. Sú to Albánsko, Bosna a Hercegovina, Bulharsko, Mongolsko, Trinidad a Tobago, Maurícius a mohol by som pokračovať. V tomto zozname nenájdete ani Nemecko, ani Britániu, ani Švédsko, dokonca ani vaše veľké vzory ako Írsko, Spojené štáty americké, všade tam je progresívna daň. Ale v Albánsku nie je. Takže asi chcete ísť albánskou cestou, že? Čiže väčšina štátov OECD, tých najvyspelejších ekonomík, má progresívnu daň. To je fakt. A darí sa im nepomerne lepšie, než spomínanému Albánsku alebo iným spomínaným štátom. Ďalšia poznámka. Definovali ste spravodlivosť: „Spravodlivosť je to, čo funguje.” Venujem sa teóriám spravodlivosti už niekoľko rokov. Napísal som k tomu niekoľko kníh, môžem vás ubezpečiť, že je to veľmi smiešna definícia. „Fungovalo” aj o otrokárstvo. Definovať spravodlivosť týmto spôsobom? Naozaj, skúste si to trošku naštudovať. No a či sa vám to páči alebo nie, ste neoliberál. To nie je nálepka, ani nejaké hanlivé pomenovanie, vy ste politologicky neoliberál, či sa vám to páči alebo nie. Skúste sa prestať hanbiť za toto označenie, buďte na to hrdý. Ďakujem. (Potlesk.)
Bugár, Béla, podpredseda NR SR (2019-09-18):
Pani poslankyňa Gaborčáková, môžte reagovať, nech sa páči.
Blanár, Juraj, podpredseda NR SR (2023-06-27):
Na vaše vystúpenie štrnásť faktických poznámok. Uzatváram faktické poznámky. Čiže trinásť. Toto je konečné číslo. Aj pán kolega Marcinčin? V poriadku, takže štrnásť. Uzavretý zoznam faktických poznámok. Pán poslanec Čepček ako prvý.